Bayazet I habió se sozmeter a los prencipatos d'Anatolia coaligatos en contra d'ell. Os turquemans, distribuitos tamién fuera de l'aria d'acción d'os otomans, dende Anatolia Oriental dica Irán, por lur traza nomada de vida, quasi no lis afectaban as campanyas destructivas de Tamerlán. D'esta traza os turquemans d'Anatolia demandoron aduya a Tamerlán, que invadió o sudeste d'Anatolia, encara que dimpués se'n fue ta la India. O prestichio de Bayacet dimpués d'a victoria en Nicopolis trayó ta l'Imperio Otomán nuevas poblacions turquemanas. D'esta traza Bayacet decidió sozmeter tota Anatolia: Caramán en 1397 y os principatos d'o norte en 1398. Tamerlán tornó y los principes turquemans desposeitos s'unioron a lo suyo exercito. Una batalla se produció en Ankara o 27 de chulio en 1402, os turquemans que a lo principio luitaban en o bando otomán se pasoron a lo bando de Tamerlán y d'os opositors turquemans. Os otomans fuoron derrotatos, Tamerlán restauró os principatos turquemans y Caramán fue ixamplata, adchudicando-li un papel preponderant. En tiempos de Mehmed I y Murat II Caramán esdevinió un estato tampón entre os otomans y mamelucos y una amenaza permanent ta l'Imperio Otomán.